રૂદ્ર: એ વૈરાગ્યસ્વરૂપ, ત્યાગનો દેવ હોવાથી, એ સંસારીભાવનો નાશ કરીને જીવને દેહરૂપી સંસારથી છોડાવીને, પાછો સુખરૂપ પરમાત્મામાં ભેળવી દે છે. સંસારી લોકને શરીરના મરણનો ભય, ને ત્યાગવૈરાગ્યનો પણ ભય હોવાથી, બહારથી રૂદ્ર ભયંકર તમોગુણ છે. પરંતુ, બધા પાશમાંથી છોડાવીને જીવને માયાથી મુક્ત કરીને મોક્ષ અપાવનારો જ્ઞાનસ્વરૂપ હોવાથી, જ્ઞાનીઓને મન એ સત્વમય, સુખરૂપ છે. એમ, અંદરથી સત્વ, ને બહારથી એ તમ છે.